Uwanja wa michezo Kigali Arena ni uwanja uliopo katika jiji la Kigali nchini Rwanda unatumika sana kwa ajili ya michezo ya mpira wa kikapu. Uwanja huu ulikamilika kujengwa mnamo mwaka 2019 na unapatikana karibu na uwanja wa Amahoro Stadium. Ujenzi wa uwanja huu ulianza mwezi Januari mnamo mwaka 2019 kwa ushirikiano kati ya serikali ya Rwanda na Uturuki na kusimamiwa na mamlaka ya makazi na nyumba ya nchini Rwanda. watu 1000 hadi 2000 waliajiriwa kwa ajili ya ujenzi wa uwanja huu, ujenzi uliokuwa ukifanyika usiku na mchana na hadi kufika mwezi Juni uwanja huu ulikuwa umekamilika kwa asilimia sabini na mwezi Julai ujenzi wake ulikamilika . Mnamo tarehe 9 Agosti 2019, uwanja ulichezwa mechi ya kwanza kati ya Patriots BBC na REG BBC,na raisi wa Rwanda Paul Kagame alihudhuria katola mechi hiyo. mnamo Mwaka 2021 mashindano ya kimataifa ya bara la Afrika yalifanyika katika uwanja huu. Kigali Arena ni uwanja wenye uwezo wa kuchukua mashabiki 10,000 na michezo mbalimbali kama tenisi pamoja na matamasha mengine na mikutano hufanyika katika uwanja huu. Mashindano makubwa kufanyika katika uwanja huu yalifanyika mnamo mwaka 2019 yalikuwa yakijulikana kama 2019 FIBA Under-16 Women's African Championship.